ગીરગઢડાનાં કાંધીમાં રહેતા કોળી પ્રૌઢ બાબુભાઇ સાર્દુળભાઇ ડાભી (ઉ.વ.55) શુક્રવારે સવારે 8 વાગ્યે ડેરીવાવ સીમ વિસ્તારમાં ખાટુભાઇ કેશુભાઇ ગોહીલની વાડીએ મજુરી કામ માટે પગપાળા જતા હતાં ત્યારે ખાટુભાઇની વાડીની નજીક આવેલી પટેલ ડાયા શામજી અંટાળાની વાડીમાંથી પસાર થવા સમયે ત્યાં વન્યપ્રાણીથી પાકને બચાવવા વાડી ફરતે બાંધેલી ફેન્સીંગમાં લગાવાયેલા વીજ કરંટ પર પગ પડી જતાં દુર ફેંકાઇ બેભાન થઇ ગયા હતાં. આ ઘટના વાડી માલિક ડાયાની નજર સામે બનતા વીજ કરંટ મુકયો હોવાની વાત બહાર આવી જશે એવું માની પ્રથમ બેભાન હાલતમાં રહેલા બાબુભાઇને મકાઇનાં પાકમાં સંતાડી દીધેલ. અને તેમનાં ચપ્પલ, ટુવાલ ખાટુભાઇની વાડીએ મુકી આવી ઘટનાને ગેરમાર્ગે દોરવાનો પ્રયાસ કરેલ.